Exqrch/javanese-Komodo-pixelgpt huggingface dataset:
Satunggaling artis ingkang ugi misuwur inggih punika Jacques le Moyne de morgues ugi gabung kaliyan Laudonnière kanggé ngupiya lan nyipta kolonisasi sepisanan ingkang nggambarakane satunggaling gambar artistik ingkang lajeng sampun dipunmangertosi déning warga asli Amérika ing dunya ingkang énggal, mliiginipun Timicua, suku-suku wewengkon modhèren ingkang wonten ing sisih wétan radi lor saking Florida lan ing sisih wétan radi kidul saking praja Georgia
Ing abad kaping 18, Le Havre inggih wiwit tuwuh dados kitha dagang saking India Barat ingkang lajeng terus tambah ngantos dumugi Prancis lan Éropah
Ing taun 1759, kitha punika dados titik kanggé mahargyakaken "Rencana invasi Prancis" ing taun 1759
Déné ing perang ewunan wadya, jaran, lan kapal sami kempal dados satunggal namung kanggé ngrusak kathah tongkang wonten ing palabuhan ing Raid on Le Havre lan salajengipun invasi kedah dipuntilar sasampunipun wadya lautan Prancis kasoran ing wadyabala Quiberon
Nagara Jerman inggih nguaosi warga ing kitha Le Havre ing sadangunipun wonten invasi saking Normandia ing Perang Dunya II ingkang asilipun inggih saged damel tiwas 5.000 tiyang lan cacahipun kirang langung 12.000 griya kagunganipun warga kitha mau risak tumemen, mliginipun amargi serangan saking udara ingkang dipuntindakaken déning Sakuthu
Sanajan ta makaten, Le Havre inggih dados satunggaling lokasi ingkang dados salah satunggaling papan Depot ingkang paling ageng dipun-gantos utawi "Repple Depples" wonten ing operasi teater Éropah ing Perang dunya kaping II punika
Èwunan wadya Amérika ingkang nyuliri kawontenanipun wadya sekuthu dipundhatengaken ing kitha punika kanggé nggantosaken sapérangan papan ingkang risak sadèrèngipun dipunprentah kanggé merangi operasi ingkang wonten
Le Havre inggih dipunkurmati kanthi wontenipun bebungah Legion of Honor ingkang dipuncaosaken ing tanggal 18 Juli 1949
Sasampunipun perangipun rampung, kitha punika lajeng dipunyasa malih kanthi gaya ingkang langkung modhèren malih ingkang dipunrancang déning Auguste Perret
UNESCO lajeng paring uninga bilih punjering kitha Le Havre inggih dados salah satunggaling bandha tilaran sujarah ing dunya Situs Warisan Dunya utawi World Heritage Site ing tanggal 15 Juli 2005, kanggé ngurmati kitha punika minangka kitha ingkang gadhah potensi ingkang nyata lan saged langkung "inovatif" malih
Wontenipun siti kothong kanthi ambanipun saged dumugi 133 hèktar, miturut tim UNESCO inggih minangka satunggaling tuladha blih kitha punika gadhah arsitèktur saha tata kitha ingkang dipunrencanakaken kanthi saé ing jaman sasampunipun kaleksenan perang
Punika inggih ingkang minangka salah satunggaling situs warisan dunya kontemporer ingkang arang kapanggih ing Éropah
Kitha palabuhan Le Havre kénging risak ingkang parah ing sadangunipun kènging memala nalika kadadosan Perang dunya kaping kalih
Kados kitha-kitha pasisir sanèsipun ing Prancis, palabuhan Le Havre saged dipunrebat lan dipunkuaosi déning nagara Jerman ing taun 1940.
Èwunan masarakat sami ngungsi dhateng pos-pos pengungsèn, dhateng kitha-kitha ing sakéring tengenipun lan ing papan pengungsen samantara ing sadangunipun wekdal punika
Sapérangan ageng warga milih kanggé ngungsi ing wekdal énjing mumun kanthi mlampah, mawi pit onthel utawi nganggé grobak, lan namung purun wangsul ing wekdal siyang sasampunipun pihak Sakuthu ngebom laladan mau saking udara
Anggènipun ngancuraken kitha Le Havre, puncakipun inggih nalika wonten pertepuran Normandia
Ing tanggal 5 lan 6 Dhésèmber 1944, wadyabala Sekuti miwiti seranganipun kanggé mbébasaken kitha
Sapérangan ageng, saking 132 bom dipunjeblugaken wonten ing kitha punika ing salebeting perang, lan kaanan punika asring dipungambaraken minangka pajeblug wesi lan geni
Ing pungkasanipun, kitha punika saged dipunbebasaken saking jajahanipun Jerman ing tanggal 12 Dhésèmber 1944
Le Havre ingkang minangka kitha palabuhan ingkang paling ageng nomer kalih ing Prancis, kénging risak ingkang ageng tinimbang kitha sanès ing nagara punika
Langkung saking 90% saking kitha punika inggih ancur tumemen ingkang kasisa namung runtuhan bangunannipun
Sedaya yasan publik ingkang wigati ing punjering administrasi kalebet bursa saham, bale kitha, lan kantor pos, saha gréja, kalih griya sakit, sekolah, toko-toko, lan perumahan ugi sami remuk
Plabuhan punika inggih sampun boten saged dipun-ginakaken malih amargi bangké kapal kasebar mblokir saluranipun lan ugi boten wonten akses tumuju dhateng dermaga
Kebakaran ingkang ageng njeblug ing kitha punika ing dinten-dinten salajengipun, ngancuraken punapa sakedhik ingkang kasisakaken saking makna sujarahipun
Listik saha toya ing kitha punika sampun dipunicalaken amargi dipunbom déning RAF, saéngga tugas kanggé nyirnakaken geni ingkang mburap-mburap boten saged dipuntindakaken
Ing pungkasaning perang, cacahipun warga sipil ingkang tiwas inggih dumugi 500 tiyang, 12.500 yasan ancur lan 80.000 tiyang boten gadhah papan dumunung
Sapérangan ageng wosing bumi punika ugi dipunkeruk ngantos telas, margi ingkang asli dipunbusak saking memori fisik
Sapérangan ageng saham perumahan ing pinggiran sisih lor lan wétan Aplemont lan Graville sampun sadaya dipunbubrah lan dpunremuk
Tugas kanggé ndandosi malih lan ngrekonstruksi kitha punika badhé mbetahaken rencana ingkang ageng, saé punika saking pihak lokal utawi saking pihak Paris piyambak
Lan sapunika inggih sampun dumugi tahap ngrencanakaken lan damel kabijakan kanggé ndandosi kitha Le Havre ingkang risak
Satunggaling pamanggih lan rencana kanggé ndandani kitha Le Havre supados tatanan ruwang kithanipun langkung saé inggih sampun dipunsamektakaken tebih-tebih dinten sadèrèngipun wonten peran dunya kaping kalih
Pamarèntah Prancis sampun netepaken bilih saben kitha ingkang cacahipun warga langkung saking 10.000 tiyang kedah dipunwontenaken satunggaling rencana kanggé ndandosi lan ngrembakakaken kitha punika supados langkung saé malih
Kalebet ugi palabuhan Le Havre punika ingkang kedah tumemen rekaos njangkepi sadaya kekirangan ingkang taksih kathah ing kitha-kitha ing Éropah ing wekdal punika
Sasampunipun jaman révolusi indhustri ing abad kaping sangalas, gunggungipun warga kitha punika tambah langkung kathah tanpa manggihaken kaanan kitha ingkang nembé dipuntata malih
Wontenipun baku ingkang radi medèni bab resikipun lingkungan lan kaanan gesangipun warga ingkang wonten, ndadosaken latar ing sangajenging griya langkung ciyut, kathah polusi udara, lan "basement" ing sakitering lingkungan perumahanipun warga kènging banjir
Anggènipun ngrencanakaken kanggé nata kitha dhedhasar wontenipun spekulasi properti ingkang ngasilaken kualitas konstruksi andhap saking yasan-yasan lan margi ing kitha punika
Wonten sakedhik pangrembakan ingkang kadadosan nalika perang inggih punika kanthi wontenipun pamanggih lan panyaruwé wontenipun rencana kanggé nindakaken sanitasi ingkang badhé dipunsamektakaken déning pihak swasta
Pamarèntah Vichy ugi ngawontenaken malih "master plan" ing sadangunipun perang kanggé yasa mali kitha ingkang sapun risak ing taun 1941 ing sak ngandhapipun lembaga CRI kanggé ngrekonsruksi kitha punika, déné ingkang dipuntunjuk kanggé mandhegani lampahing prakawis kanggé nata kitha punika inggih Felix Brunau
Amargi kitha Le Havre punika sampun risak lan bubrah total, mila rencana ingkang sampun dipunsusun punika lajeng dipunsimpen malih dumugi tanggal 16 Dhésèmber 1944, nalika pamarèntah Prancis maujud kamentrian rekonstruksi lan perncanaan (MRU) kanggé ndandosi kitha ingkang sampun risak parah punika
Perkawis ingkang medal salajengipun inggih punika bab kanggé damel perumahan samentara ing tanah pribadinipun ingkang lajeng badhé dipunpadosi dalan tengahipun kanthi medal saking pamaréntahan lan kedah ngurbanaken nagara kanggé nguaosi sadaya prakawis ingkang wonten
Auguste Perret (1874–1954), satunggaling arsitèk formatif ingkang ugi minangka ingkang dados designer tata rancang kitha dipunparingi tugas kanggé ngawasi rekontruksi punjering kitha lan ngrampungaken anggènipun nata kitha ing sasi Januari 1945 déning Raoul Dautry saking MRU
Dewan kitha Le Havre nyuwun supados Brunau damel pérangan perencanaan ing tim ingkang ngrancang kanggé nata kitha punika, nanging lajeng sapérangan wekdal candhakipun malah nilar tugasipun amargi piyambakipun gadhah prakawis babagan idé kreatif kanggé nata kitha kaliyan Perret
Kanthi tradhisional dipunyasa wonten ing sak nginggiling siti ingkang minangka tilas rawa-rawa, déné grid énggal Le Havre ingkang dipunangen-angen déning Perret inggih badhé dipunangkat déning beton ingkang kandelipun 3,5 mèter.
Sanajan ta rencana punika boten saged dipunkasilaken amargi wragad ingkang dipunbetahaken ageng sanget lan ugi bahan ingkang dipun-ginakaken kanggé yasa kitha punika kira, mila tilasing ambruking yasan ing kitha punika lajeng dipun-ginakaken kanggé ningkataken punjering kitha
Anggènipun ngginakaken beton kanggé lulangipun sadaya yasan ing kitha punika lajeng prakawis punika ingkang meksakaken kekiyataning karakter lan dominasi palabuhan
Kanthi akses relatif bébas kanggé siti lan ruanganipun, Perret lan timipun ingkang kapérang saking 60 arsitèk lan perencana kitha gadhah kaprigelan kanggé napsiraken turahan ambanipun kitha kados ingkang dipunbetahaken kémawon
Le Havre inggih kalebet subfaktur saking nagara Prancis ingkang paling ageng nomer kalih lan minangka punjering kitha ingkang ngiteri komune Sainte-Adresse
Le Havre inggih mapan wonten ing sisih kidul radi kulon saking laladan Pays de Caux
Kitha punika inggih dipunkiteri kaliyan pasisir English Channel ing sisih kulon, muara kali Seine ing sisih kidul, lan pasisir Seine ing sisih lor
Ing sujarahipun, kali Seine inggih minangka wates alami ingkang ngiteri antawisipun Haute-Normandie lan Basse-Normandie; kitha Honfleur sampun asring dipunsebut déning Havrais minangka pasisir sanèsipun
Minangka kitha palabuhan, temtu pasisir punika ugi kapérang saking rawa-rawa ing sapérangan pérangan pasisirnipun, Le Havre sampun dangu kènging sebutan gadhah siti ingkang kirang saé ·
Margi kanggé ngubungaken laladan satunggal kaliyan laladan sanèsipun ingakng énggal inggih sampun dipundamel lan ing antawisipun margi ingkang paling wigati inggih punika Pont de Normandie, ingkang ngubungaken kalih gigiring kali Seine saéngga saged ngirangi wekdal mlampah saking Honfleur lan Le Havre kirang langkung saged suda ing atawisipun 15 menit
Le Havre kanthi alami inggih dipunpisah saking kalih laladan déning tebing ingkang inggil
Satunggaling trowongan marfi, lan satunggaling tram kabel sepur ingkang dipunyasa wiwit taun 2012 damel trem trowongan punika langkung nggampilaken kanggé piranti transportasi ing antawisipun kitha nginggil lan kitha ngandhap
Amargi papan dumunung kitha punika ingkang celak kaliyan pasisir Channel, mila kitha Le Havre gadhah iklim samodra
Boten wonten dinten tanpa wontenipun angin
Maneka jinis angin temtu kadadosan ing kitha punika
Angin punika saged sumilir ajeg saben taunipun amargi kénging pangaribawa mianangka laladan maritim
Miturut cathetan saking stasiun cuaca singkang wonten ing Cap de la Hève ing taun 1970-1999, témperatur suhunipun mandhap ing sak ngandhaping 24 dinten saben warsanipun, lan minggah ing sak nginggiling 14 dinten saben warsanipun
Déné dangunipun cahya srengéngé rata-rata saben taunipun inggih dumugi jam saben warsa
Presipitasi cahyaning srengéngé dipunsebaraken saben taun, kanthi presipitasi maksimal kadadosan ing mangsa palastra lan mangsa asrep
Déné ing sasi Juni lan Juli inggih asring kadadosan badai
Déné angin ingkang wonten sumilir saking sèktor sisih kulon radi kidul inggih wonten angin ingkang kenceng-kenceng lan angin kanthi posisi andhap saking sisih lor dumugi wétan
Lan angin ingkang ageng asring kadadosan ing mangsa asrep mliginipun ing sasi Januari
Bantering angin ingkang dipunukur paling banter ingakng kadadosan ing Le Havre ingkang kacathet wonten ing aglomerasi inggih kadadosan ing tanggal 16 Oktober 1987 ingkang tumuju dhateng Cape Le Have kanthi bantering angin saben jam
Déné marabaya saking alam ingkang paling mbebayani lan asring kadadosan inggih kanthi wontenipun banjir ingkang kadadosan saking wontenipun angin ageng lan Badai Surge utawi glombang pasang laut
Déné sansaya andhap posiis satunggulaing kitha lajeng saged dipun-ginakaken kanggé ngadani ski ing siti
Boten wontenipun kali ing salebeting kitha mila boten wonten ingkang saged nahan wontenipun banjir ageng ingkang mlebet dhateng kitha
Ing pasisir Le Havre ugi radi arang kènging banjir utawi ingkang asring dipunsebut minangka banjir ingkang kadadosan amarga wontenipun angin banter
Perkawis punika saged kadadosan amargi wontenpun gabungan saking angin banter, glombang inggil lan ageng saking laut ingkang dadosaken wontenipun koefisien pasang surut
Déné saking tilas wontenipun pemanasan global lan rainipun laut ingkang paling inggil ingkang mindhak, mila prastawa punika saged lajeng tambah kiyat ing jaman wekdal ngajeng.
Satunggaling studi kanthi mnandhingaken Aphekom lan sadaya kitha ing Prancis nedahaken bilih Le Havre inggih minangka satunggaling kitah ingkang boten patos kénging kathah polusi ing Prancis
Le Havre ugi minangka kitha ingkang paling ageng nomer tiga ing Prancis ing sadangunipun pendhudhukipun saged ngonversi kualitas udaranipun ngantos 100000
Nalika gas karbon dipunrembakakaken ing taun 2009 saged nedahaken bilih kitha punika kanthi otomatis saged nolak konversi 32.500 ton CO2 saben taunipun
Ing taun 2011, rilis saben taunipun kanggé rata-rata wontenipun gas sulfur dioksida ingkang dipunasilaken déning indhustri-indhustri ingakng wonten inggih ing antawisipun tigang mikrogram saben mèter kubik ing punjering kitha Le Havre ngantos kalih welas mikrogram saben mèter kubik ing lingkungan sakiteripun Caucriauville
Lan pamarèntah kitha LE Havre piyambak sampun netepaken target kanggé ngirangi emisi gas CO2 saben taunipun ngantos 3%
Kanggé njurung program punika, mila sampun dipunpasang panèl surya ing sapérangan yasan kitha inggih punika ing Balé Kitha Le Havre, ugi "Hanging Gardens (Le Havre)"
Wiwit taun 2008, Le Havre inggih minangka péranganing jaringan Energy Cities utawi ènergi kitha lan ing konteks punika inggih sampun netepaken tata cara ingkang sampun kaserat wonten ing agenda 21 lan mawi pendhekatan lingkungan saking wontenipun "urbanisme"
Kitha punika sampun pinaringan label "Energi Wekdal Ngajeng" ing sapérangan wekdal déning eco-label saking taun 2009-2011, label ènergi ingkang terus lumampah ing taun taun 2009
Wiwit taun 1998, pasisir Le Havre inggih nampi saben taunipun gendéra biru minangka tandha matur nuwun dhateng sadaya fasilitas ingkang sampun dipunsamektakaken dhateng kitha punika ingkang dipundawakaken ngantos 3000 m2
Le Havre ugi sampun damel lahan ijem ingkang ambanipun dumugi ( utawi 41 m2 saben kapita, déné kalih siti ijem ingkang paling ageng inggih punika wonten ing alas Montgeon lan Taman Roulles, ingkang kekalihipun mapan wonten ing kitha nginggil
Taman-taman Priory Graville lan Hanging Gardens ugi nyamektakaken pemandhangan kitha pérangan ngandhap ingkang ugi saé
Ing punjering kitha Le Havre piyambak, alun-alun Saint-Roch lan taman bale kitha Le Havre ugi nyamektakaken satunggaling papan kanggé piknik ing laladan kitha
Ekosistem "miscellaneous" ingkang dipunwakili déning wontenipun taman pasisir Le Havre lan taman Hauser (guwa Hauser)
Ing pungkasanipun, sèt Dollemard inggih dipundadosaken minangka laladan sènsitip ing nagara alam utawi "Sensitive in Country Natural Area" nalika taun 2001 kanggé njagi postur lan konstruk ékosistem dindhing tebing jurang
Déné ing sak pinggiring margi inggih dipunkiteri déning manéka warna jinis wit-witan ingkang béda-béda ingkang ngantos 150 "varietas" kanthi cacahipun tuwuhan ngantos 13000 wit
Cacahipun warga ing Le Havre ing taun 1999 inggih kirang langkung 191.000 tiyang, ingkang daml kitha punika inggih kitha nomer kalih welas ingkang kathah pendhudhukipun ing Prancis lan kitha ingkang kathah piyambak pendhudhukipun ing Haute-Normandie (sananjan to cacahipun warga ingkang ageng ing Le Havre inggih langkung sakedhik tinimbang cacahipun warga ing Rouen)
Cacahipun warga ingkang ageng pnika lajeng saged mandhap saking taun 1975-1982; ingkang ing sadangunipun taun punika, indhustri ingkang wonten ing mriki sami bangkrut, lan cacahipun warga suda ngantos 18.000 tiyang
Ing sadangunipun taun 1980-nan, cacahipun warga ing kitha punika lajeng minggah malih sanajan ta boten patos rikat sanget anggènipun mindhak
Kitha Le Havre paring watesan dhateng cacahipun warga ing taun 1999 inggih kirang langkung 249.000 tiyang (cacahipun warga ingkang paling ageng nomer selangkung ing Prancis) lan laladan urban inggih gadhah warga kirang langkung 297.000 tiyang
Kanthi sudanipun cacahipun warga ing kitha punika ingkang dumugi 20% ing sadangunipun wekdal 20 taun, kitha Le Havre mila inggih kaangep taksih enem; kanthi cacahipun warga ugi tambah suda
Déné cacahipun warga ingkang asalipun saking ngamanca ingkang miyos wonten ing kitha punika inggih kirang langkung wonten 8.200 tiyang utawi kirang langkung 4% saking total warga ingkang wonten
Amargi wonten éwah-éwahan saking babagan ékonomi ingkang mratah kitha punika, mila jinising pakaryan ingkang wonten ing masarakat ugi lajeng ngalami éwah-éwahan ingkang ageng ing taun 1980 nan; ing antawisipun taun 1982 lan 1999, cacahipun tiyang kerah biru ingkang makarya suda lipet ping tiga inggih ngantos 11.000 tiyang
Ing wekdal ingkang sami, cacahipun tiyang ingkang makarya ing pabrik utawi kantor lan para profesionalis inggih mindhak ngantos 25%, ingkang sapéranganipun inggih minangka asiling dipuncipta lan dipunbangunipun Universitas Le Havre
Le Havre inggih dados laladan ingkang dipunbom nalika Perang dunya kaping kalih
Mila kathah yasan ingkang gadhah sujarah ingkang inggil ingkang wonten lajeng sami ical amargi sami ambruk
Le Havre ugi sampun ngginakaken kekiyatan saking kaanan pasisirnipun kanthi radi saé, anangin tetep kémawon laladan punika ugi tetep kalebet laladan ingkang radi dipunisolasi.
Perkawis punika ingkang ndadosaken para tiyang ingkang sami netepaken kawicaksanan (déné sapernagan ageng inggih minangka kamar dagang lan indhustri Le Havre) sampun ningkataken akses kitha lan margi dhateng palabuhan saking jalur A131 (E05) ingkang ngubungaken Le Havre dhateng A13 (margi tol Normandi) déning wontenipun Kreteg Tancarville
Lan wekdal ingkang dipunbetahaken dhateng kitha inggih satunggal jam saking Rouen lan sepalih jam saking Île-de-France
Ing wekdal tembe pungkur punika, margi ageng A29 (E44, margi ageng muara) ngubungaken Le Havre aglomerasi ing sisih lor Prancis lan dipunpungkasi ing Pont de Normandie, ingkng lajeng mapanaken Amiens ing sisih wétan radi lor ngantos dangunipun kalih jam lan Caen (saking kidul tumuju kulon]] ing satunggaling wekdal tartamtu
Le Havre sampun ngrembaka kanthi saé saking margi nasional ingkang dipunyasa, jalur sepur lan udaranipun (ingkang kabukti kanthi wontenipun Papan Anggegana Octeville ing Le Havre) lan saged dumugi kitha Paris namung kanthi wekdal kalih jam nitih sepur kanthi pikantuk layanan ingkang rikat dhateng "Gare du Havre"
Transportasi lokalipun inggih dhedhasar jaringan bis ingkang wiyar lan wiwit sasi Dhésèmber 2012 sampun wonten jaringan trem
Satunggaling layanan kapal feri dhateng Portsmouth ing Inggris ugi lumampah kanthi saé saking terminal "de la Citadelle"
Layanan punika inggih dipunoperasikaken déning "LD Lines"
Dangunipun wekdal kanggé nyebrang inggih saking gangsal setengah jam dumugi wolung jam
Jalur alternatif ingkang dipunremeni déning masarakat dhateng laladan-laladan ingkang caket kaliyan LE Havre inggih nglimputi Newhaven tumuju dhateng Dieppe, lan Poole tumuj dhateng Cherbourg
Plabuhan Le Havre inggih minangka palabuhan laut wonten ing toya ingkang paling ageng wonten ing Prancis
Koneksi kapal feri ingkang lintas laladan sesambunganipun kaliyan Portsmouth ing sisih kidul Inggris déning P & O Ferries inggih mandheg ing tanggal 30 September 2005 ingkang badhé dipunpendhet déning LD Lines ingkang sampun ngalami éwah-éwahan ing konfigurasinipun
Kalih link dhateng Portsmouth punika inggih dipunsamektakaken saben dinten
Déné link dhateng pulo Irlandia inggih sampun dipunpindhah dhateng purwakaning palabuhan Cherbourg
Jaringan sepur ugi ngrembaka kanthi saé ing kitha Le Havre
Kanthi makaten, TER sampun dipundamel langkung modhèren kanthi dipundamel garis LER ing taun 2001 lan saged nindakaken sesambungan langsung kaliyan Fécamp ing taun 2005
Tigang welas mobil coral utawi kreta coral saking Paris-Le Havre inggih nglayani dhateng stasiun-stasiun sanèsipun kados ta Honfleur-Breaute, Yvetot Rouen, lan saking Saint Lazare
Kajawi punika, TGV ugi paring layanan saben dintenipun ing Le Havre, ingkang ngubungaken kitha Le Havre dhateng kitha Marseille
Wiwit sasi Dhésèmber 2004 stasiun paring layanan dhateng Rouen, [[Gare de Mantes-la-Jolie | Mantes-la-Jolie] ], Versailles, Massy, Part-Dieu, Avignon, Aix-en-Provence, lan saking St Charles
Ing taun 2002, link TGV dhateng Paris saged katingal ing Grand Paris lan mapanaken Le Havre udakawis satunggal jam langkung sak pro sekawan saking kutha krajan kaliyan stasiun terminal baru Pertahanan
Boten wonten jalur sepur ingkang kanthi langsung saged ngubungaken kitha satunggal dhateng papan sanèsipun
Nanging, Le Havre Caen, gadhah kathah proyek kanggé nyamektakaken jalur punika inggih ingkang misuwur kanthi sebutan "garis kidul mangulon", ingkang saged ngubungaken kitha Le Havre tumuju dhateng bank sisih kering ing pérangan kali Seine paling ngandhap saking Rouen, celak kaliyan muara kali, ingkang nembé dipunsinaoni ing sepalih wekdal kaping sangalas lan ing purwakaning kalih dasa, nanging malah punika boten wonten ingkang saged ipuntindakaken amargi
boten wonten ingkang saged ipuntindakaken amargi kirangipun pepenginan ing babagan pulitik lan minangka asiling prahara saking wontenipun pihak oposiis ingkang kiyat sanget inga pamaréntahan saking otoritas palabuhan Rouen
Déné manawi badhé ngginakaken angkudan umum, saéngga wisatawan saged nelasaken kitha Rouen mawi sepur utawi bis ingkang ngginakaken baris ingkang cacahipun kalih dasa saking bis ingkang ijem
Pelatih klawu dhateng Etretat lan Fécamp lan VTNI kanggé ancas tindakan dhateng lembah Seine lan Roune ugi nyamektakaken layanan ing antawisipun kitah satunggal lan kitha sanèsipun kanthi ngginakaken nama Departemèn Umum (Prancis) saking Seine-Maritime
Ing pungkasanipun, perusahaan AirPlus inggih nyamektakaken angkudan tumuju dhateng stasiun sepur lan papan anggegana Paris
Kanggé transportasi jalur udara, kitha punika gadhah Le Havre Octeville Airport ingkang mapan tebihipun 5 km saking sisih lor ngantos kulon saking Havre wonten ing Prancis umum saking Octeville-sur-Mer, ingkang dipunkelola déning CODAH
Ing taun 2007, cacahipun tiyang ingkang ngginakaken montor mabur kelas bisnis, montor mabur kelas komersial, lan boten komersial inggih ngalami indhak-indhakan
Ancas ingkang paling wigati inggih punika kanggé "paltform korespondensi" saking Lyon
Kathah papan ingkang asring dipuntuju saben mangsa prèinan ingkang dipuntawaraken inggih punika dhateng Tunisia, Baléares, Portugal, Yunani, Bulgaria, lan sapanunggalanipun
Mawi agen lelampahan lokal inggih saged mawi montor mabur ingkang dipunsewa piyambakan
Kanthi wontenipun dhamé kaliyan Deauville mila lajeng nembé dipuntimbang-timbang kanggé damel punjering papan kanggé latiyan mabur lingkup regional ingkang langkung kiyat.
Papan Anggegana punika inggih ingkang asring dipunsebut "Le Havre / Deauville"
Kitha lan wewengkon ing metropolitan gadhah jaringan transportasi ingkang padhet
Perkawis punika ingkang lajeng mangsuli pitakèn, punapa kitha punika naté lèrèn, punapa malih kanthi wontenipun kitha ngandhap lan kitha nginggil
Kalih kitha punika anggènipun sami gayutan kedah mawi transportasi ingkang dipunhubungaken déning wontenipun margi ingkang dawa, lajeng dalanipun kathah ingkang punikak, kathah undhak-undhaknipun, wonten "tram kabel Havre" lan ing pungkasanipun wonten trowongan Jenner
Jaringan transportasi umum ingakng wonten ing komunitas aglomerasi LE Havre utawi "CODAH" inggih dipunsebat "Lia" ingkang dipunoperasikaken déning Perusahaan Angkudan saking gerbang laut inggih punika CPTO, anak perusahaan saking Veolia Trasportasi
Nalika jaringan bis dipundandosi ing taun 2008, lajeng saged mbiyantu mesthekaken layanan ingkang langkung saé malih kanggé sadaya kitha ingkang wonten ing wewengkon metropolitan